כל הזמן שבעולם

כל הזמן שבעולם הוא סינגל רוק ישראלי משנת 1997 מתוך אלבומו הראשון של דודי לוי, הנושא את שמו שבוצע יחד עם אהוד בנאי כזמר אורח. השיר נכתב על ידי מאיר גולדברג, הולחן על ידי דודי לוי ומשה לוי והופק על ידי דודי לוי.

השיר, שבוצע על ידי לוי ואהוד בנאי, זכה להצלחה יוצאת דופן והיה לשיר המושמע ביותר בישראל בין השנים 1997–2007, עובדה שהפתיעה את לוי עצמו ("זה קטע מטורף. לא הייתי מאמין בחיים שהשיר הזה יגיע כל כך גבוה. כשסיימתי את האלבום הראשון, השיר בכלל לא היה בפנים. הוא צורף לאלבום ברגע האחרון").

בשנת 1998 הגיע השיר למקום ה-12 במצעד העברי של רשת ג' לשנת תשנ"ח.

קישורים חיצוניים

הערות שוליים 

שירי 1997
אהוד בנאי
דואטים
שירים בעברית
שירים על זמן
שירי רוק בעברית